Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Asomafo Nnwuma 4:1-37
4 Afei bere a wɔn baanu rekasa akyerɛ nkurɔfo no, asɔfo mpanyin ne asɔrefie hwɛfo+ no ne Sadukifo+ no baa wɔn so,2 a wɔn bo afuw sɛ wɔrekyerɛkyerɛ nkurɔfo no na wɔde Yesu nhwɛso no reka owusɔre ho asɛm fann kyerɛ wɔn;+3 na wɔkyeree wɔn de wɔn koguu afiase maa ade kyee,+ efisɛ na onwini adwo dedaw.4 Nanso, wɔn a wotiee ɔkasa no mu pii gye dii,+ na mmarima no dodow beduu bɛyɛ mpemnum.+5 Ade kyee no, wɔn sodifo ne mpanyimfo ne akyerɛwfo no hyiaam wɔ Yerusalem+6 (na ɔsɔfo panyin Anas+ ne Kaiafa+ ne Yohane ne Aleksandro, ne wɔn mu pii a na wɔyɛ ɔsɔfo panyin no abusuafo nso ka ho),7 na wɔde wɔn gyinaa wɔn mfinimfini fii ase bisabisaa wɔn sɛ: “Tumi bɛn anaa hena din mu na moyɛɛ eyi?”+8 Ɛnna Petro a honhom kronkron ahyɛ no mã+ no ka kyerɛɛ wɔn sɛ:“Ɔman atumfoɔ ne mpanyimfo,9 sɛ ɛnnɛ moregyina papa a yɛayɛ ama ɔyarefo so ahwehwɛ yɛn nsɛm mu,+ ahu nea ɛnam no so na ɔbarima yi ho atɔ no a,10 ɛnde mo ne nnipa a wɔwɔ Israel nyinaa nhu sɛ Nasareni+ Yesu Kristo a mobɔɔ no asɛndua mu+ a Onyankopɔn nyan no fii awufo mu+ no, ɛnam no so na ɔbarima yi ho atɔ no a ogyina mo anim ha yi.11 Oyi ne ‘ɔbo a mo adansifo amfa no anyɛ hwee a abɛyɛ tweatibo+ no.’12 Bio nso, nkwagye nni obi foforo biara mu, na edin+ foforo biara nni ɔsoro ase a wɔde ama nnipa sɛ wɔmfa so nnye yɛn nkwa.”+13 Afei bere a wohuu sɛnea Petro ne Yohane kasa akokoduru so, na wohui sɛ wɔyɛ nnipa a wonsuaa nhoma na wɔyɛ mpapahwekwa+ no, ɛyɛɛ wɔn nwonwa. Na wofii ase huu wɔn yiye sɛ na wɔka Yesu ho;+14 na wɔhwɛɛ ɔbarima a ogyina wɔn nkyɛn a ne ho atɔ no no,+ wɔannya hwee anka antia wɔn.+15 Enti wɔma wofii Sanhedrin asa no so puei, na wofii ase tuu agyina,16 kae sɛ: “Dɛn na yɛnyɛ saa nnipa yi?+ Efisɛ, nokwasɛm ni, sɛnkyerɛnne soronko bi nam wɔn so aba, biribi a ada adi wɔ wɔn a wɔte Yerusalem nyinaa anim;+ na yɛrentumi nnye ho kyim.17 Nanso, sɛnea ɛbɛyɛ na ankɔ so antrɛw nnipa no mu nti, momma yenhunahuna wɔn sɛ wɔnnka edin yi ho asɛm nnkyerɛ onipa biara bio.”+18 Ɛno nti wɔfrɛɛ wɔn hyɛɛ wɔn sɛ wɔnnkasa na wɔnnkyerɛkyerɛ wɔ Yesu din mu wɔ baabiara.19 Nanso Petro ne Yohane bua see wɔn sɛ: “Sɛ ɛteɛ wɔ Onyankopɔn ani so sɛ yetie mo mmom sen Onyankopɔn a, mo ankasa mummua.20 Na yɛn mmom de, nea yɛate na yɛahu no, yɛrentumi nnyae ho asɛm ka.”+21 Enti, wohunahunaa wɔn bio no wogyaa wɔn esiane sɛ wɔannya biribiara a wobegyina so atwe wɔn aso ne afei nkurɔfo no nti,+ efisɛ na wɔn nyinaa rehyɛ Onyankopɔn anuonyam wɔ nea aba no ho;22 ná ɔbarima a wɔsaa no yare anwonwakwan so yi adi boro mfe aduanan.23 Wogyaa wɔn no, wɔkɔɔ wɔn mfɛfo nkyɛn+ de nea asɔfo mpanyin ne mpanyimfo no aka akyerɛ wɔn no ho amanneɛ kɔbɔɔ wɔn.24 Wɔtee eyi no wɔde koma koro maa wɔn nne so ka kyerɛɛ Onyankopɔn+ sɛ:“Awurade Tumfoɔ,+ wo na woyɛɛ ɔsoro ne asase ne po ne nea ɛwɔ mu nyinaa,+25 na wonam honhom kronkron so faa yɛn agya Dawid a ɔyɛ w’akoa ano so kae+ sɛ, ‘Adɛn nti na amanaman yɛɛ gyegyeegye na nkurɔfo dwinnwen nsɛnhunu ho?+26 Asase so ahene sɔre gyinae na atumfoɔ boom sɔre tiaa Yehowa ne nea wasra no no.’+27 Ɛno mpo no, Herode ne Pontio Pilato+ ne amanaman mufo ne nkurɔfo a wofi Israel ka boom ankasa wɔ kurow yi mu ko tiaa w’akoa kronkron+ Yesu a wosraa no no,+28 sɛnea ɛbɛyɛ a wɔbɛyɛ nea wo nsa ne w’agyina ahyɛ ato hɔ sɛ ɛbɛba no.+29 Afei, Yehowa, hwɛ wɔn ahunahuna no+ na ma wo nkoa nkɔ so mfa akokoduru nyinaa nka w’asɛm,+30 na teɛ wo nsa ma nnipa nnya ayaresa na nsɛnkyerɛnne ne anwonwade+ mfa w’akoa+ kronkron Yesu din+ so mmra.”31 Bere a wowiee wɔn adesrɛ no, baabi a wohyiaam no wosowee;+ na honhom kronkron hyɛɛ wɔn nyinaa mãmã+ na wɔde akokoduru kaa Onyankopɔn asɛm no.+32 Bio nso, nnipadɔm a wɔagye adi no nyaa koma ne ɔkra koro,+ na wɔn mu biako mpo anka sɛ biribi a ɔwɔ no yɛ n’ankasa de; na mmom biribiara a wɔwɔ yɛ kwasafode.+33 Afei nso, asomafo no de tumi kɛse kɔɔ so dii Awurade Yesu wusɔre no ho adanse;+ na wonyaa adom pii.34 Nokwarem no, wɔn mu biara nni hɔ a na biribi hia no;+ efisɛ na wɔn a wɔwɔ nsase anaa afie no nyinaa tɔn de nea wonya no ba35 na wɔde begu asomafo no nan ase.+ Na wɔn nso kyekyɛ+ ma obiara sɛnea n’ahiade te.36 Enti Yosef a asomafo no too ne din Barnaba,+ a asekyerɛ ne Awerɛkyekye Ba, Lewini a ofi Kipro,37 a ɔwɔ asase bi no, tɔn de sika no beguu asomafo no nan ase.+
twi_Latn twi_Latn twi_Latn twi_Latn